19. sajandil kuulus Peterburi Teaduste Akadeemiasse juba arvukalt Eesti aladelt pärit teadusmehi. Akadeemilise  haridusega inimeste liikumine Venemaale 19. sajandil johtus sealsetest võimalustest, aga ka näiteks sellest, et seal puudus rahvuslik kius, mis sai koduses Tartus sageli saatuslikuks nii mõnelegi eesti soost tulevasele õpetlasele tema kohalike baltisakslastest kolleegide ja konkurentide poolt. Mitmed kodumaalt lahkunud 19. sajandi silmapaistvad eesti soost teadusmehed töötasid Venemaal - keeleteadlane Mihkel Veske (1843-1890) ja arst Aleksander Rammul (1875-1949) Kaasanis, arst Peeter Hellat (1857-1912) Peterburis, filosoof Aleksander Kaelas (1880-1920) Moskvas ja Irkutskis, keemik Michail Wittlich (Vitsut) (1866-1933) Riias.